पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी के इस दौर में बरलाई जागीर के युवाओं ने एक और नई पहल की है। बरलाई जागीर सरकारी स्कूल को युवाओं ने एसडीएम रविश श्रीवास्तव, जनपद सीईओ कुसुम मंडलोई एवं स्थानीय ग्राम पंचायत की मदद से कोविड केयर सेंटर बनाया है। बरलाई जागीर के लोकेश चौहान ने बताया सुदीप उपाध्याय के प्रयासों के बाद युवाओं ने सरकारी स्कूल में सारी व्यवस्थाएं जुटाकर उसे 20 बेड का सर्वसुविधा युक्त कोविड केयर सेंटर बनाया है।
इसमें कोरोना के सामान्य लक्षण वाले मरीजों के लिए रहना एवं खाने एवं डॉक्टरों की सुविधा नि:शुल्क रहेगी। इन सारी व्यवस्थाओं में मुख्य रूप से प्रदीप उपाध्याय, सोहन डाबी, अशोक सोनगरा, दिनेश डाबी, मनीष राठौर, महेश पंवार, गोपाल, लोकेश चौहान, मनोज डाबी, पंकज दयाल, दीपक डाबी ने सहयोग दिया।
गीताभवन अस्पताल में ऑक्सीजन प्लांट का भूमिपूजन
गीताभवन अस्पताल में 80 लाख रुपए की लागत से तैयार होने वाले ऑक्सीजन प्लांट का भूमिपूजन शुक्रवार को किया गया। इस मौके पर महामंडलेश्वर स्वामी भास्करानंद महाराज, प्रभारी मंत्री तुलसी सिलावट, सासंद शंकर लालवानी, विधायक महेंद्र हार्डिया आदि मौजूद थे। गीता भवन ट्रस्ट के अध्यक्ष गोपालदास मित्तल, मंत्री राम ऐरन, रामविलास राठी, मनोहर बाहेती ने बताया इस पर करीब 70 लाख व भवन पर 10 लाख रुपए सहित कुल 80 लाख रुपए खर्च होंगे। एक से सवा माह की अवधि में इसका निर्माण हो जाएगा। यहां प्रतिदिन 100 सिलेंडर ऑक्सीजन का उत्पादन हो सकेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn